**Լարս Ռոար Բոհինեն** (նորվ.՝ Lars Roar Bohinen, սեպտեմբերի 8, 1969 թվական, Վադսյո, Նորվեգիա), նախկին նորվեգացի ֆուտբոլիստ, կիսապաշտպան։ Հայտնի է «Բլեքբեռն Ռովերսի», «Նոթինգհեմ Ֆորեստի» և Նորվեգիայի ազգային հավաքականի կազմերում ունեցած ելույթներով։ 1994 թվականի Աշխարհի առաջնության մասնակից։ 2012 թվականից սկսած աշխատում է, որպես ֆուտբոլային մարզիչ։

Ակումբային կարիերա
------------------

Բոհինենը սկսել է իր ֆուտբոլային կարիերան հանդես գալով «Բերում» և «Լյուն» ֆուտբոլային ակումբներում։ 1988 թվականին Լարսը տեղափոխվել է «Վոլերենգա», որտեղ շատ կարճ ժամանակահատվածում կարողանում է ձեռք բերել թիմի հիմնական կազմի ֆուտբոլիստի «պաշտոնը»։ 1988-89 մրցաշրջանի ավարտից հետո նա համալրել է «Վիկինգի» կազմը։ Ապրիլի 29-ին «Կոնսվինգերի» դեմ խաղում Լարսը կատարում է իր նորամուտը իր նոր թիմի կազմում։ Նոր ակումբում անցկացրած մրցաշրջանը այնքան էլ հաջող չի ստացվում, որքան նախորդը և ավարտից հետո Բոհինենը տեղափոխվում է շվեյցարական «Յանգ Բոյս»։ 1993 թվականին Լարսը վարձավճարային իրավունքներով վերադառնում է հայրենիք, որտեղ սկսում է հանդես գալ «Լիլիստրյոմ» թիմի կազմում։ Մայիսի 2-ին իր նախկին թիմի՝ «Վիկինգի» դեմ խաղում նորվեգացին կատարում է նորամուտը նոր թիմի կազմում։

Նույն թվականի նոյեմբերին Բոհինեն պայմանագիր է կնքում անգլիական «Նոթինգհեմ Ֆորեստի» հետ։ Գործարքի արժեքը կազմում է 450 հազար ֆունտ։ Անտառապահները հանդես էին գալիս Չեմպիոնշիպում և Լարսը օգնում է նրանց այդ մրցաշրջանում զբաղեցնել մրցաշարային աղյուսակի երկրորդ հորիզոնականը և վաստակել բարձրագույն դիվիզիոնի ուղեգիր։ 1994 թվականի օգոստոսի 20-ին «Իպսվիչ Թաունի» դեմ խաղում նա կատարում է իր նորամուտը անգլիական Պրեմիեր լիգայում։ Սեպտեմբերի 10-ին «Շեֆիլդ Ուենսդեյի» դեմ խաղում Բոհինենը հեղինակում է իր առաջին գոլը նոր թիմի կազմում։

1995 թվականին Լարսը տեղափոխվում է «Բլեքբեռն Ռովերս»։ Տրանսֆերի արժեքը կազմում է 700 հազար ֆունտ։ Հոկտեմբերի 14-ին «Սաութհեմփթոնի» դեմ խաղում նա կատարում է իր նորամուտը նոր ակումբի կազմում։ «Ռովեսրսի» կազմում Բոհինենը ինչպես պայմանագրով էր նշված մնում է երեք տարի, ինչից հետո ազատ գործակալի կարգավիճակով տեղափոխվում է «Դերբի Քաունթի»։ «Կովենտրի Սիթիի» դեմ խաղում նա կատարում է իր նորամուտը ոչխարների կազմում։ 1999 թվականի մարտի 18-ին Լարսը գոլի հեղինակ է դառնում «Քրիսթալ Փելասի» դեմ խաղում։

2001 թվականի հունվարին Բոհինեն տեղափոխվում է դանիական «Լյունգբյու»։ Դեկտեմբերին ակումբի տնօրինությունը հայտարարում է սնանկացման մասին և Լարսը տեղափոխվում է «Նորշելան», որտեղ խաղում է մրցաշրջանի մնացած մասը։ 2003 թվականին Լարսը վերադառնում է «Վոլերենգա», որտեղ էլ հենց ավարտում է իր ֆուտբոլային կարիերան (վերադարձից երկու տարի հետո)։

Միջազգային կարիերա
------------------

1989 թվականին Նորվեգիայի երիտասարդական հավաքականի կազմում Բոհինենը մասնակցում է Սաուդյան Արաբիայում ընթացող աշխարհի երիտասարդական առաջնությանը։ Մրցաշարում Նորվեգիայի հավաքականը չի կարողանում դուրս գալ խմբից, սակայն Լարսը աչքի է ընկնում Լեհաստանի երիտասարդական հավաքականի դարպասը գոլ հեղինակելով։

Այդ նույն թվականի հոկտեմբերի 15-ին Քուվեյթի հավաքականի դեմ ընկերական խաղում Լարսը կատարում է իր նորամուտը արդեն՝ երկրի ազգային հավաքականում։ 1994 թվականին Բոհինենը հայտավորվում է հավաքականի մարզչի կողմից կազմված և ԱՄՆ-ում կայանալիք աշխարհի առաջնության համար նախատեսված հայտացուցակում։ Մրցաշարի ժամանակ Լարսը մասնակցում է Մեքսիկայի, Իռլանդիայի և Իտալիայի ազգային հավաքականների դեմ խաղերին։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  «Fan 'completes' 1996 Premier League sticker album». BBC News. 2013 թ․ նոյեմբերի 19. Վերցված է 2013 թ․ նոյեմբերի 19-ին.
3. ↑  «Bohinen incurs Forest wrath». The Independent. 1995 թ․ հոկտեմբերի 6. Վերցված է 2012 թ․ օգոստոսի 24-ին.
4. ↑  «Crystal Palace 3–1 Derby County». *BBC News*. British Broadcasting Corporation. 1998 թ․ ապրիլի 18. Վերցված է 2012 թ․ մարտի 31-ին.
5. ↑  «Crystal Palace 3 Derby County 1». Sporting Life. 1998 թ․ ապրիլի 18. Արխիվացված է օրիգինալից 2011 թ․ հոկտեմբերի 8-ին. Վերցված է 2010 թ․ հունվարի 17-ին.
6. ↑  «Rams let Bohinen go». BBC Sport. 2001 թ․ հունվարի 23. Վերցված է 2008 թ․ մարտի 29-ին.
7. ↑  Norway – Record International Players – RSSSF
8. ↑  «Sporting Digest: Football». *The Independent*. 1995 թ․ հուլիսի 29. Վերցված է 2009 թ․ մարտի 20-ին.
9. ↑  «Норвегия VS. Мексика 1:0» (ռուսերեն). soccerway.com. 1994 թ․ հունիսի 20.
10. ↑  «Ирландии VS. Норвегия 0:0» (ռուսերեն). soccerway.com. 1994 թ․ հունիսի 28.
11. ↑  «Италия VS. Норвегия 1:0» (ռուսերեն). soccerway.com. 1994 թ․ հունիսի 24.

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Լարս Բոհինենի խաղերի վիճակագրությունը National Football Teams կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լարս Բոհինեն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFutbol · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · Նորվեգիայի ֆուտբոլի ասոցիացիա · ՈւԵՖԱ · ՖԻՖԱ · Internet Movie Database |
|  |
| Բառարաններ և հանրագիտարաններ | Մեծ նորվեգական |

 |